**Kedves Szakszervezti Tagok, kollégák!**

Eltelt öt év és újabb változások elébe nézünk. Az én napom most lenyugszik, de hamarosan egy új nap kel fel.

Hivatalosan a mandátumom jár le, amit nem akarok már megújítani. Az, hogy szakszervezet működése továbbra is zavartalanul és simán menjen, hivatalos jogutódot javaslok magam után, akit a szakszervezeti közgyűlésnek egyhangúan kell megszavaznia. A másik lehetőség, hogy jelölteket állítunk és szavazások révén választotok új szakszervezeti titkárt.

Szeretném nektek bemutatni **Török József**et, aki vállalta a felkérésünkre ezt a pozíciót. Olvassátok el az általa írt rövid bemutatkozást. Nyugodt szívvel és nagy magabiztossággal tudom őt javasolni erre a posztra, aki méltóképpen viszi tovább a Phylaxia szakszervezetet. József nagyon sok szállal kötődik – személyesen is – a Phylaxiához, jól beszél angolul és kellő szakmaisággal, tárgyalási képességgel rendelkezik ahhoz, hogy Ő jobb utódom legyen.

Nagyon sajnálom, hogy az elmúlt 2 évben már kevésbé voltam olyan aktív, mint a kezdeti években. Részben ez a munkában történt pozíció váltásoknak (plusz-plusz feladatok), részben pedig a fizikai fáradtságnak volt köszönhető.

* **A szakszervezeti közgyűlés időpontja: 2022.11.11. (péntek) 13:00-14:30**

Az első közgyűlés akkor határozatképes, ha azon a leadható szavazatok több mint felét képviselő szavazásra jogosult részt vesz.

* **Megismételt közgyűlés időpontja: 2022.11.11. (péntek) 13:30-14:00**

A megismételt közgyűlés a jelenlévők létszámától függetlenül is határozatképes!

Üdvözlettel,

Elek Zoltán